Kuningas Unilinnan salissa
Siihen aikaan, jolloin nuori kuningas
 istui vankina kuningatar Tuskan luona,
 he kaatoivat myrkkyä viiniin,
 jota hän joi maljastaan.

 Nyt hän istuu vapaana ja mahtavana
 Unilinnan ylhäisessä salissa,
 mutta myrkky, jota hän joi vankina ollessaan,
 oli vienyt hänen parhaat voimansa.

 Hän katselee välinpitämättömin silmin
 turnajaisia, metsästystä ja tanssiaisia, –
 hän tietää, että pian ovat päättyneet
 hänen nuoruudenpäivänsä.

Nino Runeberg
Runot
Käännökset

sv:Kungen i Drömborgs sal